open-index/open-wikipedia-markdown huggingface dataset:
Αρχαίο Δίον

Το **αρχαίο Δίον** είναι αρχαιολογικός τόπος των ερειπίων της αρχαίας πόλης της Μακεδονίας, στα σύνορα της Θεσσαλίας κοντά στον Θερμαϊκό και τον ποταμό Αλιάκμονα. Φέρεται ότι πήρε το όνομά του από τον ναό του Δία Υψίστου, οι θεμελιώσεις του οποίου διακρίνονται σήμερα κοντά στον ναό της Ίσιδας. Από τις άλλες δύο πόλεις που φέρουν το ίδιο όνομα, η μία βρίσκεται στη χερσόνησο της Χαλκιδικής και στον Στρυμονικό κόλπο και η δεύτερη στην Εύβοια, στο ακρωτήριο Κήναιον κοντά στις Διάδες Αθήνες.

## Ο αρχαιολογικός τόπος
Ο αρχαιολογικός τόπος βρίσκεται σε κεκλιμένο έδαφος ανάμεσα στις υπώρειες του Ολύμπου και τις ακτές του Αιγαίου. Σχηματίζει περίπου ορθογώνιο και η πολεοδομική του διάταξη διαμορφώνεται από δρόμους, ο σημαντικότερος των οποίων είναι πλακοστρωμένος με πλάτος πέντε περίπου μέτρων στον άξονα Βορράς-Νότος, όπου υπάρχουν ανάγλυφα πανοπλιών και σωμάτων. Στη δυτική πλευρά του τετραγώνου διακρίνονται οι θεμελιώσεις καταστημάτων, λουτρών και ανακατασκευασμένου ρωμαϊκού ωδείου.

## Παραπομπές


## Εξωτερικοί σύνδεσμοι
* 

Κατηγορία:Αρχαιολογικοί τόποι στη Μακεδονία
Πριονόψαρο

μικρογραφία|Ένα κοινό πριονόψαρο (Pristis pristis) που κολυμπά στη δεξαμενή Ocean Voyager του ενυδρείου Georgia
Το **Πριονόψαρο** είναι ψάρι των αλμυρών υδάτων, το οποίο ανήκει στο γένος Pristis, της οικογένειας των πριστίδων και τάξης των σελαχομόρφων, αριθμεί, περίπου, πέντε είδη. Τα σημαντικότερα από αυτά είναι τα είδη:Pristis pristis, Pristis pectinata, Pristis microdon. Όλα τα είδη κινδυνεύουν με εξαφάνιση λόγω της παράνομης αλιείας τους και της καταστροφής του φυσικού τους περιβάλλοντος. Γενικά, είναι ένα "δειλό" ψάρι, όμως, γίνεται επικίνδυνο όταν του επιτεθούν.

## Εξωτερικά Χαρακτηριστικά
Το πριονόψαρο, αν και μοιάζει με καρχαρία, ανήκει στα σελάχια. Έχει καφέ-λαδί-γκρίζο χρώμα στη ράχη και λευκό στην κοιλιά. Το χαρακτηριστικό γνώρισμα του ψαριού αυτού είναι το μακρύ ρύγχος του, το οποίο μοιάζει με πριόνι. Το μήκος του φτάνει τα 2 με 9 μέτρα και καλύπτεται από μικρά λέπια.

## Τροφή
Το πριονόψαρο τρέφεται, κυρίως, με μικρά ψάρια και καρκινοειδή. Προμηθεύεται την τροφή του ψάχνοντας στην άμμο ή στη λάσπη του βυθού, είτε χτυπώντας ψάρια που είναι συγκεντρωμένα σε κοπάδια με τη βοήθεια του ρύγχους του.

## Τόπος Διαβίωσης
Το πριονόψαρο ζει σε τροπικές θάλασσες. 

## Είδη

**Pristis pristis**: Το βάρος του φτάνει τα 700 κιλά΄, κατά μέσο όρο, και το μήκος του τα 4 με 9 μέτρα. Ζει στα παράκτια θερμά νερά του Ατλαντικού και μερικές φορές φτάνει έως τη Μεσόγειο θάλασσα. Επίσης, συναντάται στον Ειρηνικό Ωκεανό, στην περιοχή της Αυστραλίας.

**Pristis microdon**: Το μήκος του φτάνει τα 6 μέτρα. Συναντάται στις τροπικές ζώνες και των τριών ωκεανών.

**Pristis pectinatus**: Το μήκος του φτάνει τα 4 μέτρα περίπου. Συναντάται στις τροπικές ζώνες και των τριών ωκεανών.

## Πηγές
http://www.emprosnet.gr/emprosnet-archive/8b390aef-fd00-4c7a-9344-8eb8cf2b19ec
 
http://www.ygeiaonline.gr/index.php?option=com_k2&view=item&id=45037:prionocaro 

**Βιβλιογραφία**: Εγκυκλοπαίδεια "Νεα Δομή", Εκδόσεις «ΔΟΜΗ», Αθήνα, 1996, τόμος 29

Κατηγορία:Χονδριχθύες
Αβίς (πόλη)

Το **Αβίς** () είναι πόλη και έδρα δήμου (município) της ΝΚ. Πορτογαλίας, στην περιοχή (distrito) Πορταλέγκρε (Portalegre) της περιφέρειας (região) Αλεντέζου (Alentejo). Ο δήμος έχει έκταση 605,97 χλμ² και πληθυσμό 4.571 κατοίκους (2011).  

Ο κάτοικος της πόλης ονομάζεται *Αβιζένσε* (*Avisense*). Από το Αβίς πήρε την ονομασία του το φερώνυμο Τάγμα και Παράσημο.
## Γεωγραφία
280px|thumb|left|Άποψη του Αβίζ και του Κάστρου
Το Αβίς είναι κτισμένο σε λοφώδη τοποθεσία που δεσπόζει στον ποταμό Σέντα και στην τεχνητή λίμνη Μαρανιάο (Maranhão), λόγω της κατασκευής φράγματος από το 1957. Η πόλη χαρακτηρίζεται από καλή οριοθέτηση και ρυμοτομία, όμορφα χρωματισμένα οικήματα, με το Κάστρο και το Μοναστήρι του ιπποτικού Τάγματος στη βορειοδυτική πλευρά, όπου βρίσκεται το ιστορικό της κέντρο. Η κοντινότερη μεγάλη πόλη είναι το Πορταλέγκρε, από το οποίο απέχει 59 χλμ. προς τα ΒΑ. 
## Πληθυσμιακά στοιχεία
Η εξέλιξη πληθυσμού του Αβίς έχει ως εξής: κάτοικοι 8.977 (1960), 5.890 (1981), 5.686 (1991), 5.197 (2001), 4.571 (2011). 
## Αξιοθέατα
*Το *Κάστρο* (*Castelo de Avis *): είναι κτισμένο σε θέση όπου υπήρχε κατοίκηση από την προϊστορική εποχή, όπως δείχνουν κάποια μεγαλιθικά ευρήματα. Μετά την επανάκτηση της Ιβηρικής από τους χριστιανούς, η τοποθεσία ανήκε σε γη που δωρήθηκε από τον Αλφόνσο Β’, υπό τον όρο να κατασκευαστεί ένα φρούριο για την προστασία της περιοχής. Οι εργασίες κατασκευής διήρκεσαν από το 1214 έως το 1223, και εδώ είχε την έδρα του το ιπποτικό *Τάγμα του Αβίς*. Το κάστρο περιλαμβάνεται στον κατάλογο των Εθνικών Μνημείων της Πορτογαλίας, από το 1910, ενώ από τους έξι αρχικούς πύργους του, σήμερα σώζονται μόνον οι τρεις. 
*Το *Παρεκκλήσιο του Ελέους* (*Capela da Misericórdia*).
## Το Τάγμα του Αβίς
160px|thumb|left|Το Έμβλημα του Τάγματος του Αβίζ
Το 1147 ιδρύθηκε ιπποτικό πορτογαλικό τάγμα, με σκοπό να πολεμήσει τους Μαυριτανούς, το οποίο ονομάστηκε *Τάγμα του Αγίου Μπενουά του Αβίς* ή *Τάγμα της Στρατιωτικής Αξίας του Αβίς* (Ordem Real Militar de Avis). Περιελάμβανε 3 τάξεις, αλλά το 1789 μετατράπηκε σε κοσμικό τάγμα από τη βασίλισσα Μαρία Α’.  Το χρώμα του, όπως και του φερώνυμου παρασήμου είναι το πράσινο και, σήμερα, περιλαμβάνει 5 τάξεις. 
## Δραστηριότητες
Η τεχνητή λίμνη Μαρανιάο στο Αβίς, χρησιμοποιείται τακτικά για καγιάκ, αλλά και αθλήματα που απαιτούν την ενέργεια του ανέμου, όπως ιστιοσανίδα (wind surfing) και πλεύση με τη βοήθεια αετού (kite surfing). 
## Παραπομπές

## Πηγές
*Πάπυρος Λαρούς, εκδ. 1963 
*Resultados Provisórios dos Censos 2011. Página visitada em 7 de Fevereiro de 2012
*Associação Nacional de Municípios Portugueses - Avis. Página visitada em 8 de Fevereiro de 2012.
*https://web.archive.org/web/20110203045809/http://www.publico.pt/Pol%C3%ADtica/avis-o-concelho-mais-comunista-de-portugal_1477698

## Εξωτερικοί σύνδεσμοι
* 

Κατηγορία:Πόλεις της Πορτογαλίας
Οκρούγκ Πριγιεπόβτσκι

μικρογραφία|Οι διοικητικές περιοχές (Οκρούγκ ή Ζουπανίες) του Βασιλείου Σέρβων, Κροατών και Σλοβένων 1918-1922
Η **Οκρούγκ Πριγιεπόβτσκι** (*[[σερβικά]] : Пријепољски округ*) ήταν διοικητική περιοχή, Διοικητική διαίρεση του Βασιλείου της Σερβίας από το 1913, έπειτα Διοικητική διαίρεση του Βασιλείου Σέρβων, Κροατών και Σλοβένων από το 1918 έως το 1929. Το 1922 αποτέλεσε τμήμα της Όμπλαστ Ράσκα και διατηρήθηκε σαν διοικητική διαίρεση και υποδιαίρεσή της όμπλαστ Ράσκα. Διοικητικό της κέντρο ήταν η πόλη Πριγιεπόλιε όπου οφείλει και το όνομα της, καταργήθηκε οριστικά το 1929.

## Πληθυσμός
Σύμφωνα με την απογραφή του 1921 η διοικητική περιοχή είχε 42.322 κατοίκους από τους οποίους 24.570 Ορθόδοξοι, 17.719 μουσουλμάνοι και 27 Καθολικοί. Η πόλη του Πριγιεπόλιε είχε 3329 κατοίκους, από αυτούς οι 140 ήταν Ορθόδοξοι και οι 2.360 μουσουλμάνοι. 

## Παραπομπές


Οκρουγκ Πριγιεποβτσκι
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Κατηγορία:Διοικητική διαίρεση του Βασιλείου της Σερβίας
Μήκος δεσμού

**Μήκος δεσμού**, στη μοριακή γεωμετρία, είναι η μέση απόσταση μεταξύ δύο συνδεμένων ατόμων σε ένα μόριο. Είναι μια μεταβιβάσιμη ιδιότητα ενός χημικού δεσμού ανάμεσα σε άτομα σταθερών τύπων, σχετικά ανεξάρτητη από το υπόλοιπο μόριο.

## Εξηγήσεις

Το μήκος δεσμού είναι σχετικό με την τάξη του χημικού δεσμού, εφόσον όσο πιο πολλά ηλεκτρόνια παίρνουν μέρος στο σχηματισμό του δεσμού, τόσο περισσότερο βραχύς είναι ο δεσμός. Το μήκος δεσμού επίσης είναι αντιστρόφως ανάλογο με την ισχύ του δεσμού και την ενέργεια διάσπασης του δεσμού, καθώς, όταν οι υπόλοιποι παράγοντες είναι ίσοι, ένας ισχυρότερος δεσμός είναι και βραχύτερος. Σε ένα δεσμό μεταξύ δυο ίδιων ατόμων, το μισό του μήκους δεσμού είναι ίσο με την ομοιοπολική ακτίνα. 

Τα μήκη δεσμών μετριούνται στη στερεή φάση με μέσα όπως η διάθλαση ακτίνων Χ ή κατά προσέγγιση στην αέρια φάση με φασματοσκοπία μικροκυμάτων. Ένα σύνολο δύο ατόμων που μοιράζονται ένα χημικό δεσμό είναι μοναδικό «πηγαίνοντας» από το ένα μόριο σε ένα άλλο. Για παράδειγμα, ο δεσμός άνθρακα - υδρογόνου στο μεθάνιο είναι διαφορετικός από το δεσμό άνθρακα - υδρογόνου στο χλωρομεθάνιο. Είναι ωστόσο πιθανό να γίνουν κάποιες γενικεύεσεις όταν η γενική δομή είναι η ίδια.

## Μήκη δεσμών άνθρακα με διάφορα χημικά στοιχεία

Ένας πίνακας με πειραματικούς απλούς χημικούς δεσμούς  του άνθρακα με άλλα χημικά στοχεία δίνεται παρακάτω. Τα μήκη δεσμού εκφράζονται σε πικόμετρα. Κατά προσέγγιση το μήκος δεσμού ισούται με το άθροισμα των ομοιοπολικών ακτίνων των ατόμων που σχηματίζουν το χημικό δεσμό. Ως μια γενική τάση, τα μήκη δεσμών μειώνονται κατά μήκος μιας περιόδου του περιοδικού πίνακα των χημικών στοιχείων, ενώ αυξάνονται προς τα κάτω σε μια ομάδα του. Αυτή η τάση είναι ταυτόσημη με την αντίστοιχη των ατομικών ακτίνων.

## Μήκη δεσμών σε οργανικές ενώσεις

Το πραγματικό μήκος δεσμού ανάμεσα σε δυο άτομα σε ένα μόριο εξαρτάται από τέτοιες παραμέτρους όπως ο υβριδισμός των τροχιακών, καθώς και την ηλεκτρονιακή και τη στερεοχημική φύση των υποκαταστατών. Ο δεσμός άνθρακα - άνθρακα στο διαμάντι είναι 154 pm, που είναι επίσης το μεγαλύτερο μήκος δεσμού που υπάρχει για κανονικούς ομοιοπολικούς δεσμούς άνθρακα - άνθρακα. 

Ασυνήθιστα μήκη δεσμών, όμως, υπάρχουν. Στο τρικυκλοβουταβενζόλιο, αναφέρθηκε ένα μήκος δεσμού των 160 pm. Ένα άλλο ρεκόρ κατέχει ένα άλλο κυκλοβουταβενζόλιο, με μήκος δεσμού 174 pm, με βάση μέτρηση με κρυσταλλογραφία ακτίνων Χ. Σε αυτόν τον τύπο ενώσεων ο κυκλοβουτανικός δακτύλιος υποχρεώνει σε γωνίες περίπου 90° μεταξύ των ατόμων άνθρακα που συνδέονται με το βενζολικό δακτύλιο, που κανονικά έχουν γωνίες των 120°.
[center|200px|[Βενζοκυκλοβουτένιο|Κυκλοβουταβενζόλιο με το ασυνήθιστο μἠκος δεσμού (σε κόκκινο) των 174 pm]]

## Αναφορές και σημειώσεις


Κατηγορία:Χημικός δεσμός
Οκρούγκ Αντριέβιτσκι

μικρογραφία|Οι διοικητικές περιοχές (Οκρούγκ ή Ζουπανίες) του Βασιλείου Σέρβων, Κροατών και Σλοβένων 1918-1922
Η **Οκρούγκ Αντριέβιτσκι** (*[[σερβικά]] : Андријевички округ*) ήταν διοικητική περιοχή, Διοικητική διαίρεση του Βασιλείου Σέρβων, Κροατών και Σλοβένων από το 1918 έως το 1929. Από το 1918 έως το 1922 ήταν υποδιαίρεση της επαρχίας Μαυροβουνίου και από το 1922 έως το 1929 της Όμπλαστ Ράσκα. Διοικητικό της κέντρο ήταν η πόλη Αντρίεβιτς όπου οφείλει και το όνομα της, καταργήθηκε οριστικά το 1929.

## Πληθυσμός
Σύμφωνα με την απογραφή του 1921, η διοικητική περιοχή είχε 24.624 κατοίκους από τους οποίους οι 18.154 ήταν ορθόδοξοι.

## Παραπομπές


Οκρουγκ Αντριεβιτσκι
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Κατηγορία:Ιστορία του Μαυροβουνίου
Οκρούγκ Ράσκα

Η **Οκρούγκ Ράσκα** (*[[σερβικά]] : Рашки округ*) είναι διοικητική περιοχή της Δημοκρατίας της Σερβίας. Σύμφωνα με την απογραφή του 2011 έχει 300.102 κατοίκους, έκταση 3.918 τετραγωνικά χλμ και 9 αστικούς οικισμούς και 350 αγροτικούς. Η έδρα της βρίσκεται στην πόλη του Κράλιεβο. Μεγαλύτερες πόλεις είναι η Κράλιεβο, η Νόβι Παζάρ, η Τουτίν και η Ράσκα.

## Ιστορία
μικρογραφία|left|Οι διοικητικές περιοχές (Οκρούγκ ή Ζουπανίες) του Βασιλείου Σέρβων, Κροατών και Σλοβένων 1918-1922
Η διοικητική περιοχή δημιουργήθηκε αρχικά σαν Διοικητική διαίρεση του Βασιλείου της Σερβίας το 1913, έπειτα σαν Διοικητική διαίρεση του Βασιλείου Σέρβων, Κροατών και Σλοβένων από το 1918 έως το 1929. Την περίοδο 1918-1922 ήταν υποδιαίρεση της επαρχίας Νότιας Σερβίας και από το 1922 έως το 1929 υποδιαίρεση της Όμπλαστ Ράσκα. Διοικητικό της κέντρο ήταν η πόλη Νόβι Παζάρ και καταργήθηκε οριστικά το 1929.

Σύμφωνα με την απογραφή του 1921 η διοικητική περιοχή είχε 72.365 κατοίκους από τους οποίους 28.723 ήταν Ορθόδοξοι, οι 43.361 μουσουλμάνοι και 51 καθολικοί. Η πόλη του Νόβι Παζάρ είχε 11.185 κατοίκους, από αυτούς οι 1.652 ήταν Ορθόδοξοι και οι 9.295 μουσουλμάνοι.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα, στα σερβικά.

Οκρουγκ Ρασκα
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Κατηγορία:Διοικητική διαίρεση της Δημοκρατίας της Σερβίας
Κατηγορία:Διοικητική διαίρεση του Βασιλείου της Σερβίας
129 (αριθμός)

Το **129** (εκατόν είκοσι εννέα) είναι ο φυσικός αριθμός που βρίσκεται μετά από το 128 και πριν από το 130. Είναι περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 129 συμβολίζεται ως **CXXIX** στο ρωμαϊκό σύστημα αρίθμησης και ως **ΡΚΘ΄** ή **ρκθ΄** στο ελληνικό σύστημα αρίθμησης.

## Στα μαθηματικά
* Το 129 είναι ένας σύνθετος αριθμός, αφού οι φυσικοί διαιρέτες του είναι 1, 3, 43 και 129, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 130.
* Το ανάπτυγμα πρώτων παραγόντων του 129 είναι 129 = 3 · 43.
* Το 129 είναι ημιπρώτος αριθμός, διότι αποτελεί γινόμενο δύο πρώτων αριθμών (3 · 43).
* Το 129 είναι το άθροισμα των πρώτων δέκα διαδοχικών πρώτων αριθμών, δηλαδή 129 = 2 + 3 + 5 + 7 + 11 + 13 + 17 + 19 + 23 + 29.
* Μπορεί να γραφτεί σαν άθροισμα τριών τετραγώνων με τέσσερις διαφορετικούς τρόπους, αφού 129 = 112 + 22 + 22 = 102 + 52 + 22 = 82 + 82 + 12 = 82 + 72 + 42.

## Το 129 στην Αστρονομία
* Ο 129 Αντιγόνη είναι ένας μεγάλος αστεροειδής της Κύριας Ζώνης Αστεροειδών.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
128 (αριθμός)

Το **128** (εκατόν είκοσι οκτώ) είναι ο φυσικός αριθμός που βρίσκεται μετά από το 127 και πριν από το 129. Είναι άρτιος αριθμός, αφού 128:2 = 64, δηλαδή διαιρείται με το 2, στο σύνολο των φυσικών αριθμών. Ο αριθμός 128 συμβολίζεται ως **CXXVIII** στο ρωμαϊκό σύστημα αρίθμησης και ως **ΡΚΗ´** ή **ρκη΄** στο ελληνικό σύστημα αρίθμησης.

## Στα μαθηματικά
* Το 128 είναι ένας σύνθετος αριθμός, αφού οι φυσικοί διαιρέτες του είναι 1, 2, 4, 8, 16, 32, 64 και 128 δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 129.
* Το ανάπτυγμα πρώτων παραγόντων του 128 είναι 128 = 27.
* Αποτελεί τον μεγαλύτερο αριθμό ο οποίος δεν εκφράζεται ως άθροισμα τετραγώνων διακριτών αριθμών.
* Είναι αριθμός Φρήντμαν ως 128 = 28-1.

## Το 128 στην αστρονομία
*Ο 128 Νέμεσις, είναι ένας πολύ μεγάλος αστεροειδής της Κύριας Ζώνης Αστεροειδών. 

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
Αλληλοδιδακτικό σχολείο

Τα **Αλληλοδιδακτικά σχολεία** που πρωτοδημιουργήθηκαν στις αρχές του 19ουαιώνα ήταν χώροι εκπαίδευσης όπου η εκπαίδευση των νέων γίνονταν αναμεταξύ τους αμοιβαία. Μια ιδέα για τη μέθοδο που εφαρμόζονταν στα αλληλοδιδακτικά σχολεία στην Ελλάδα μας δίνει ο Γ. Κλέοβουλος σ΄ επιστολή του της 15ης Δεκεμβρίου 1818, στον Λευκάδιο Αθανάσιο Πολίτη που δημοσιεύθηκε στον Λόγιο Ερμή. Εκεί μεταξύ άλλων ο Κλεόβουλος γράφει ότι:
 ''«η βάσις αυτής (της αλληλοδιδακτικής) ως εξ αυτής της ονομασίας εννοείται, εις το να διδάσκωνται τα παιδιά αναμεταξύ των αμοιβαίως: τα πλέον προκομμένα δηλαδή τα ολιγότερον


Περιγράφει επίσης πως χωρίζονται σε τάξεις τα παιδιά ίσων δυνάμεων και προόδου. Δυο παιδιά, τα πλέον προκομμένα και χρηστοήθη διορίζονται δάσκαλοι σε κάθε τάξη με την ονομασία Πρωτόσχολοι ή Ερμηνευταί και διδάσκουν και επιτηρούν τα υπόλοιπα. Μιλά για τις ποινές και εξηγεί πως φιλοτιμούνται τα παιδιά για να προβιβαστούν σε ανώτερη τάξη ώστε να γίνουν και εκείνοι Πρωτόσχολοι. Στα σχολεία αυτά διδάσκονται ανάγνωση, γράψιμο και αριθμητική με ειδικούς πίνακες και με κατάλληλο σύστημα ώστε να μην κουράζονται τα παιδιά.

Ο ίδιος ο Κλεόβουλος σπούδασε την μέθοδο αυτή στο Παρίσι και το 1819, με την υποστήριξη του άρχοντα Νικολάου Ροσσέτι-Ροσνοβάνου που είχε γνωρίσει εκεί ίδρυσε στο Ιάσι το πρώτο Αλληλοδιδακτικό Διδασκαλείο απ΄όπου απεφοίτησαν πολλοί αλληλοδιδακτικοί δάσκαλοι. Αυτοί σκορπίστηκαν σ΄όλη την Ελλάδα και συνέστησαν πολλά σχολεία της μεθόδου αυτής. Η Φιλανθρωπική Εταιρεία ίδρυσε στο Ναύπλιο ένα τέτοιοι σχολείο στο οποίο φοίτησε και ο Σταμάτης Σέρμπος το 1835, όπως ο ίδιος αναφέρει στο χειρόγραφό του, στο οποίο φοιτούσαν 250 μαθητές με διευθυντή τον Ν. Νικητόπουλο.
## Παραπομπές

## Πηγές
*Λόγιος Ερμής, 1819
Κατηγορία:Εκπαίδευση
Ζουπανία Μπιέλιοβαρ και Κρίζεβτσι

thumb|right|100px|Το έμβλημα της Διοικητικής περιοχής
μικρογραφία|Η διοικητική διαίρεση του Βασιλείου της Κροατίας και Σλαβονίας
μικρογραφία|Οι διοικητικές περιοχές (Οκρούγκ ή Ζουπανίες) του Βασιλείου Σέρβων, Κροατών και Σλοβένων 1918-1922
Η **Ζουπανία Μπιέλιοβαρ και Κρίζεβτσι** (*[[κροατικά]]: Bjelovarsko-križevačka županija, [[ουγγρικά]]: Belovár-Kőrös vármegye*), ήταν διοικητική διαίρεση του Βασιλείου της Κροατίας και Σλαβονίας, επαρχίας του βασιλείου της Ουγγαρίας και της Αυστροουγγαρίας. Από ο 1918 έως το 1929 ήταν Διοικητική διαίρεση του Βασιλείου Σέρβων, Κροατών και Σλοβένων. Περιελάμβανε εδάφη της σημερινής Κροατίας με πρωτεύουσα την πόλη Μπιέλιοβαρ.

## Ιστορία
Δημιουργήθηκε πρώτη φορά στα πλαίσια της Αυστροουγγαρίας το 1871 σαν Ζουπανία Μπιέλοβαρ με πρώτο προσωρινό διοικητική τον Ιβάν Τρνσκί όπου παρέμεινε στην θέση του για έναν χρόνο. Το 1872 δημιουργήθηκε και ο θυρεός της περιοχής. Το 1886 συγχωνεύεται με την Ζουπανία Κρίζεβτσι που υπήρχε από τον 15ο αιώνα παίρνοντας την μετέπειτα ονομασίας της.

Το με την διάλυση της Αυστροουγγαρίας το 1918 σαν αναπόσπαστο τμήμα της Κροατίας έγινε μέρος του Βασιλείου των Σέρβων, Κροατών και Σλοβένων. Η διοικητική περιοχή τότε ήταν η πιο πυκνοκατοικημένη και η μεγαλύτερη στην Κροατία. Με την διοικητική διαιρεση του 1922 καταργήθηκε το 1924 και εντάχτηκε στην Όμπλαστ Όσιγεκ και την διοικητική περιοχή του Ζάγκρεμπ.

## Διοικητές
* Ιβάν Τρνσκι (1871 – 1872)
* Ρόμπερτ Όρσιτς  Σλαβέτιτσκι (1872 - 1875)
* Λιούντεβιτ Ρέιζνερ (1875 - 1878)
* Λαζάρ Νταβίντοβιτς (1878 – 1884)
* Μπούντισλαβ Μπουντισλάβιεβιτς Πριέντορσκι (1884 - 1889)
* Ράντισλαβ Ρούμπιντο Ζίχι (Ζίτσι) (1889 - 1893)
* Μίλουτιν Κουκούλιεβιτς Σάκτσινσκι (1893 - 1904)
* Τεόντορ Γκεόργκιεβιτς (1904 - 1910)
* Γκιούρο Ντέντοβιτς (1910 - 1914)
* Τεόντορ Μπόσνιακ (1914)
* Βλάντιμιρ Τρέστσεκ Μπράινσκι (1914 – 1915)
* Λάντισλαβ Λάμπας Βλαζεκόβετσκι (1915 – 1918)
* Γκάβρο Γκόικοβιτς (1918)
* Μάτια Λίσιτσαρ (Μάτιγια) (1919)
* Λούκα Σόσκι (1919 - 1920)
* Πέταρ Ζρέλετς (1921 - 1924)

## Πληθυσμός
Σύμφωνα με την απογραφή του 1910 είχε 332.592 κατοίκους, σύμφωνα με τη γλώσσα που μιλούσαν ήταν χωρισμένη ως εξής: κροατική γλώσσα: 253687 Σερβική γλώσσα: 44.533 Ουγγρικά: 14.224 Γερμανικά: 4.235

## Παραπομπές


Ζουπανια Μπιελιοβαρ και Κριζεβτσι
Κατηγορία:Διοικητική διαίρεση της Κροατίας στο Βασίλειο Σέρβων, Κροατών και Σλοβένων
Κατηγορία:Διοικητική διαίρεση του Βασιλείου της Κροατίας και Σλαβονίας
Κατηγορία:Διοικητική διαίρεση του Βασιλείου της Ουγγαρίας
Κατηγορία:Διοικητική διαίρεση της Αυστροουγγαρίας
Διοκλής ο Κορίνθιος

Ο **Διοκλής ο Κορίνθιος** ήταν αρχαίος Έλληνας αθλητής από την Κόρινθο που έγινε ολυμπιονίκης στο στάδιο στην 13η Ολυμπιάδα το 728 π.Χ. Το αγώνισμα του σταδίου (δρόμος περίπου 180 μέτρων) ήταν το μοναδικό άθλημα της διοργάνωσης για τις 13 πρώτες Ολυμπιάδες.

Ο Διοκλής λέγεται ότι ήταν ερωμένος του Φιλόλαου της οικογένειας των Βακχιάδων που έγινε νομοθέτης στη Θήβα. Ο Διοκλής στη συνέχεια αφήνει την Κόρινθο για να ζήσει με τον Φιλόλαο στη Θήβα. Έζησαν μαζί για το υπόλοιπο της ζωής τους και θάφτηκαν σε παρακείμενους τάφους. 

## Παραπομπές


Κατηγορία:Αρχαίοι Κορίνθιοι ολυμπιονίκες
Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (8ος αιώνας π.Χ.)
Μη ενσωματωμένες περιοχές των Η.Π.Α.

**Μη ενσωματωμένη περιοχή** (λιγότερα συχνά απαντάται και ως **μη ενσωματωμένο έδαφος**) είναι νομικός όρος των Η.Π.Α., ο οποίος αναφέρεται σε περιοχή η οποία ελέγχεται από την κυβέρνηση των Η.Π.Α., "όπου ισχύουν τα βασικά δικαιώματα ως νόμοι, όμως άλλα συνταγματικά δικαιώματα δεν είναι εφαρμόσιμα".  Κάποιες συνταγματικές διατάξεις ισχύουν κατά περίπτωση με βάση Οργανικούς Νόμους του Κογκρέσου και δεδικασμένα σύμφωνα με την πρακτική εφαρμογής του Συντάγματος των Η.Π.Α. και τις τοπικές παραδόσεις και νόμους. Και οι πέντε σύγχρονες κατοικημένες περιοχές είναι οργανωμένες αλλά μη ενσωματωμένες. Υπάρχουν ακόμα εννιά μη κατοικημένες περιοχές, από τις οποίες μόνο η Ατόλη Παλμύρα είναι ενσωματωμένη.  

Όλες οι σύγχρονες κατοικημένες περιοχές υπό τον έλεγχο της ομοσπονδιακής κυβέρνησης μπορούν να θεωρηθούν ως κομμάτι των "Ηνωμένων Πολιτειών" όσον αφορά τον νόμο όπως αυτός καθορίζεται από συγκεκριμένα νομοθετήματα. Αλλά ο δικαστικός όρος "μη ενσωματωμένη" (περιοχή) εισήχθη για να νομιμοποιήσει τις εδαφικές προσαρτήσεις των Η.Π.Α. στο τέλος του 19ου αιώνα, χωρίς να παρέχεται η ιδιότητα του πολίτη στα προσαρτημένα εδάφη, και χωρίς προστατευτικές συνταγματικές διατάξεις, προσωρινά μέχρι την περαιτέρω νομοθέτηση του Κονγκρέσου. Με αυτόν τον τρόπο, το τελευταίο μπορούσε να επιβάλει φορολογικά καθεστώτα που έκαναν διακρίσεις στις περιοχές αυτές, οι οποίες δεν ήταν πολιτείες των Η.Π.Α.  

Από το 1901 ως το 1905, το Ανώτατο Δικαστήριο των Η.Π.Α. σε μια σειρά γνωμοδοτήσεων γνωστών ως Νησιωτικές Υποθέσεις, αποφάσισε ότι το Σύνταγμα ίσχυε *ex proprio vigore* στις ηπειρωτικές περιοχές των Η.Π.Α., όμως επίσης καθιέρωσε την έννοια της εδαφικής ενσωμάτωσης, κατά την οποία το Σύνταγμα έχει ισχύ μόνο σε ενσωματωμένες περιοχές όπως η Περιοχή της Αλάσκας και η Περιοχή της Χαβάης, ενώ έχει μερική μόνο ισχύ στις (τότε) νέες μη ενσωματωμένες περιοχές των Πουέρτο Ρίκο, Γκουάμ, και Φιλιππίνων. 

## Κατάλογος μη ενσωματωμένων περιοχών

### Σύγχρονες

### Πρώην
* Ζώνη Διώρυγας του Παναμά — από κοινού διοίκηση με τον Παναμά 1979-1999, ανήκει αποκλειστικά στον Παναμά από 31 Δεκεμβρίου 1999.   
* Φιλιππίνες — ανεξάρτητες από το 1946
* Νήσοι Μάρσαλ — ανεξάρτητοι από το 1986
* Μικρονησία — ανεξάρτητη από το 1986
* Παλάου — ανεξάρτητο από το 1994

## Σημειώσεις

## Παραπομπές


Κατηγορία:Εξαρτώμενα εδάφη των Ηνωμένων Πολιτειών
Ηνωμένα Αραβικά Κράτη

Τα **Ηνωμένα Αραβικά Κράτη** (ΗΑΚ, αραβικά: الولايات العربية المتحدة) ήταν μια βραχύβια συνομοσπονδία της Ηνωμένης Αραβικής Δημοκρατίας (Αίγυπτος και Συρία) και της Βόρειας Υεμένης τη χρονική διάρκεια 1958-1961.

Η Ηνωμένη Αραβική Δημοκρατία ήταν ένα κυρίαρχο κράτος που σχηματίστηκε από την ένωση της Αιγύπτου και της Συρίας το 1958. Το ίδιο έτος, το Βασίλειο της Υεμένης (Βόρεια Υεμένη), το οποίο είχε ήδη υπογράψει σύμφωνο άμυνας με την Αίγυπτο, ενώνεται με τη νέα κατάσταση το 1958 σε μια χαλαρή συνομοσπονδία, τα Ηνωμένα Αραβικά Κράτη. Ωστόσο, σε αντίθεση με τις χώρες μέλη της Ηνωμένης Αραβικής Δημοκρατίας και την Βόρεια Υεμένη παρέμεινε ένα ανεξάρτητο κυρίαρχο κράτος. Διατηρήθηκε  μέλος του ΟΗΕ και ξεχωριστή πρεσβεία σε όλη την περίοδο της ύπαρξής της.

Ούτε η Ένωση ούτε η συνομοσπονδία εκπλήρωσαν τον ρόλο τους ως φορείς παναραβισμού ή αραβικού εθνικισμού, καθώς διαλύθηκαν το 1961.

## Εξωτερικοί σύνδεσμοι
* 

Κατηγορία:Ιστορία της Αιγύπτου
Κατηγορία:Νεότερη ιστορία της Συρίας
Κατηγορία:Ιστορία της Υεμένης
Κατηγορία:Ψυχρός Πόλεμος
Οκρούγκ Πιεβάλτσκι

μικρογραφία|Οι διοικητικές περιοχές (Οκρούγκ ή Ζουπανίες) του Βασιλείου Σέρβων, Κροατών και Σλοβένων 1918-1922
Η **Οκρούγκ Πιεβάλτσκι** (*[[σερβικά]] : Пљеваљски округ*) ήταν διοικητική περιοχή, Διοικητική διαίρεση του Βασιλείου Σέρβων, Κροατών και Σλοβένων από το 1918 έως το 1929. Διοικητικό της κέντρο ήταν η πόλη Πλιέβλιε όπου οφείλει και το όνομα της, καταργήθηκε οριστικά το 1929.

## Πληθυσμός
Σύμφωνα με την απογραφή του 1921 η διοικητική περιοχή είχε 26.798 κατοίκους από τους οποίους 17.306 Ορθόδοξοι, 134 καθολικοί και 9.356 μουσουλμάνοι. Ο Δήμος της Πλιέβλιε είχε 6.356 κάτοικοι, από αυτούς οι 2.287 ορθόδοξοι, 3.933 μουσουλμάνοι, και 134 καθολικοί.

## Παραπομπές


Οκρουγκ Πιελβαλτσκι
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Όμπλαστ Μοράβα

μικρογραφία|Όμπλαστ Μοράβα
Η **περιφέρεια του Μοράβα** (*[[σερβικά]] : Моравска област*) ήταν περιφέρεια του Βασιλείου Σέρβων, Κροατών και Σλοβένων από το 1922 έως το 1929. Διοικητικό της κέντρο ήταν η πόλη Τσούπρια. Είχε έκταση 2.899 τετραγωνικά χλμ και 183.959 κατοίκους. Καταλάμβανε την κεντρική βόρεια Σερβία και την κοιλάδα του ποταμού Μοράβα όπου πήρε και το όνομα του.

Κύρια ασχολία των κατοίκων ήταν η γεωργία και η κτηνοτροφία. Άλλες μεγάλες πόλεις ήταν η Γιαγκόντινα, η Παρασίν, η Σβιλάινατς, Ρέκοβατς και η Δεσπότοβατς.

## Αναφορές
* Народна енциклопедија, 1925 г.

Όμπλαστ Μοραβα
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Μπαζιλικάτα

Η **Μπαζιλικάτα** (ιταλικά: *Basilicata*), γνωστή και ως Λουκανία, είναι περιφέρεια της Ιταλίας, στο νοτιοανατολικό άκρο της χώρας. Συμβατικά ανήκει στην Νότια Ιταλία (ιταλ. παρ. *Mezzogiorno*). Πρωτεύουσά της είναι η Ποτέντσα. Η οικονομία της περιφέρειας βασίζεται στην καλλιέργεια σιτηρών, πατατών, ελιών και αμπελιών, ενώ υπάρχουν και πολλές βιομηχανίες. Ένα εργοστάσιο της FIAT λειτουργεί κοντά στο Μέλφι.

## Γεωγραφία
Η Βασιλικάτα συνορεύει με την Καμπανία στα δυτικά, με την Απουλία στα βόρεια και ανατολικά και την Καλαβρία στο νότο, ενώ έχει μικρές ακτογραμμές δυτικά στην Τυρρηνική θάλασσα ανάμεσα στην Καμπανία και στην Καλαβρία και μεγαλύτερες στα νοτιοανατολικά στον κόλπο του Τάραντα στο Ιόνιο Πέλαγος ανάμεσα στην Καλαβρία και στην Απουλία.

Η Βασιλικάτα έχει έκταση 9.995 τετραγωνικά χιλιόμετρα και ο πληθυσμός της είναι σύμφωνα με υπολογισμούς του 2012 575.902 κάτοικοι. Η Βασιλικάτα είναι η πιο ορεινή περιοχή της νότιας Ιταλίας, με περίπου το 47% της έκτασης να καλύπτεται από βουνά. Από το υπόλοιπο το 45% είναι λοφώδες και το 8% πεδινό. Η Βασιλικάτα καλύπτει ένα μεγάλο τμήμα των νότιων Απέννινων, ανάμεσα στον ποταμό Οφάντο και τον ορεινό όγκο Πολλίνο (2.267 μέτρα) στο νότο. Στη περιφέρεια βρίσκεται το ανενεργό ηφαίστειο Μόντε Βουλτούρε (1.326 μέτρα).

Οι δύο κύριες πόλεις της Βασιλικάτα είναι η Ποτέντσα (η πρωτεύουσα) και η Ματέρα.

## Επαρχίες
Η Μπαζιλικάτα χωρίζεται σε δύο επαρχίες:

## Διοίκηση
Πρόεδρος είναι ο Βίτο Μπάρντι (Φόρτσα Ιτάλια) από τις 16 Απριλίου 2019, ο οποίος κέρδισε τις εκλογές που διεξήχθησαν στις 24 Μαρτίου 2019, λαμβάνοντας ποσοστό 42,2%.
O Μπάρντι επανεξελέγη στις 21-22 Απριλίου 2024.

## Εξωτερικοί σύνδεσμοι
* 
*
Yamaha Crypton R

μικρογραφία
Το **Yamaha Crypton R** είναι μία μοτοσικλέτα τύπου "παπάκι" που παράχθηκε από την ιαπωνική βιομηχανία Yamaha. Διατέθηκε με κινητήρες 105 και 115 κυβικών εκατοστών, συμπίεση 9,6:1 καθώς και καρμπιρατέρ χιλιοστών. Κυκλοφόρησε την περίοδο 2002-2007.

Κατηγορία:Μοντέλα μοτοσικλετών Yamaha
Φάουλ

Ο όρος **φάουλ** (αγγλικά: *foul*) στον αθλητισμό αναφέρεται σε διάφορα είδη αντικανονικής ενέργειας κάποιου παίκτη, στην απόφαση που παίρνει ο διαιτητής όταν ένας παίκτης κάνει αυτήν την αντικανονική ενέργεια, αλλά και στην εκτέλεση της ποινής, ανάλογα με το άθλημα. Η λέξη αποτελεί φωνητική απόδοση της αγγλικής λέξης *foul* που σημαίνει σφάλμα και η οποία προσδιορίζει στην αγγλική γλώσσα τις παραπάνω έννοιες.

Τα είδη των αντικανονικών ενεργειών και οι ποινές που επιφέρουν διαφέρουν από άθλημα σε άθλημα.

## Αθλητισμός
* Φάουλ στο ποδόσφαιρο
* Φάουλ στο μπάσκετ

## Εκφράσεις
Η λέξη χρησιμοποιείται πλέον και εκτός αθλητισμού, μεταφορικά, σε εκφράσεις όπως *είμαι φάουλ* ή *πιάνω κάποιον φάουλ*. 

Κατηγορία:Αθλητική ορολογία
Suzuki GSX-R

Η **Suzuki GSX-R** είναι μία σειρά σπορ μοτοσικλετών που κατασκευάζεται από την ιαπωνική βιομηχανία της Suzuki. Η πρώτη μοτοσικλέτα της σειράς ήταν η Suzuki GSX-R 400, που κυκλοφόρησε το 1984 και μαζί με τα GSX-R600, GSX-R750, GSX-R1000 και GSX-R1100, θεωρούνται τα σημαντικότερα και πιο εμβληματικά της σειράς.

## Μοντέλα της σειράς
### Μοντέλα που έχουν σταματήσει
* GSX-R50 : 1987
* GSX-R250 : 1987–1990
* GSX-R400 : 1984–1999
* GSX-R1100 : 1986–1998

### Τρέχοντα μοντέλα
* Suzuki GSX-R125 : 2017–σήμερα
* Suzuki GSX-R150 : 2017–σήμερα 
* Suzuki GSX-R600 : 1992–σήμερα
* Suzuki GSX-R750 : 1985–σήμερα
* Suzuki GSX-R1000 : 2001–σήμερα
* Suzuki GSX-R1000R : 2017–σήμερα

Κατηγορία:Μοντέλα μοτοσικλετών Suzuki
Magical Mystery Tour

***Magical Mystery Tour*** είναι ο τίτλος του διπλού ΕΡ του αγγλικού ροκ συγκροτήματος The Beatles, το οποίο κυκλοφόρησε στις 8 Δεκεμβρίου 1967 μέσω της δισκογραφικής εταιρείας "Parlophone". Η συγκεκριμένη κυκλοφορία αποτελείται από τα έξι τραγούδια του σάουντρακ της ομώνυμης ταινίας.

Στις Ηνωμένες Πολιτείες, το "*Magical Mystery Tour*" κυκλοφόρησε σε μορφή άλμπουμ περιέχοντας πέραν των έξι προαναφερθέντων τραγουδιών, τα πέντε σινγκλ που κυκλοφόρησε το συγκρότημα μέσα στο 1967.

Το ΕΡ σκαρφάλωσε στη δεύτερη θέση των βρετανικών τσαρτ, ενώ στην αντίπερα όχθη του Ατλαντικού το άλμπουμ ανέβηκε στην κορυφή του Billboard και κέρδισε υποψηφιότητα για βραβείο Grammy.

## Λίστα τραγουδιών
Όλα τα κομμάτια είναι γραμμένα από τον Τζων Λένον και τον Πωλ ΜακΚάρτνεϋ, με τις εξαιρέσεις να αναφέρονται σε παρένθεση.

## Θέσεις τσαρτ
***Magical Mystery Tour*** *(άλμπουμ)*

***Επίσημη κυκλοφορία: [[8 Δεκεμβρίου]] [[1967]]***

## Βραβεία
***Magical Mystery Tour*** *(άλμπουμ)*
*Ηνωμένες Πολιτείες (*RIAA Certification*): 6 x πλατινένιος 
*Καναδάς (*CRIA Certification*): 4 x πλατινένιος 
*Αυστραλία (*ΑRIA Certification*): Πλατινένιος 
*Ηνωμένο Βασίλειο (*BPI Certification*): Πλατινένιος 

## Παραπομπές


## Εξωτερικοί σύνδεσμοι
* Magical Mystery Tour στο *[[AllMusic]]*
* ''Magical Mystery Tour'' στο *Pitchfork*

Κατηγορία:Δισκογραφία των Beatles
Κατηγορία:Άλμπουμ του 1967
Όμπλαστ Πρίμορσκο και Κράινα

μικρογραφία|Όμπλαστ Πρίμορσκο και Κράινα
Η **περιφέρεια Πρίμορσκο και Κράινα** (*[[κροατικά]]: Primorsko-krajiška oblast*, *[[σερβικά]]: Приморско-крајишка област*) ήταν περιφέρεια του Βασιλείου Σέρβων, Κροατών και Σλοβένων από το 1922 έως το 1929. Διοικητικό της κέντρο ήταν η πόλη Κάρλοβατς. Είχε έκταση 14.121 τετραγωνικά χλμ και 644.080 κατοίκους (απογραφή 1921). Καταλάμβανε τμήματα της σημερινής Σερβίας και κυρίως της Κροατίας. 

## Πληθυσμός
Ο πληθυσμός της σύμφωνα με το θρήσκευμα ήταν 344.934 Ρωμαιοκαθολικοί, 201 Ελληνοκαθολικοί, 286.651 Ορθόδοξοι, 257 ευαγγελιστές, 735 Εβραίοι, 351 Μουσουλμάνοι και άλλοι.

## Διοικητικές διαιρέσεις
Η περιφέρεια χωρίστηκε σε 24 υποπεριφέρειες, 5 πόλεις, 128 διοικητικές περιφέρειες των δήμων με 2.637 οικισμούς.

## Αναφορές
* Народна енциклопедија, 1925 г.

Όμπλαστ Πριμορσκο και Κραινα
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Κατηγορία:Διοικητική διαίρεση της Κροατίας στο Βασίλειο Σέρβων, Κροατών και Σλοβένων
Όμπλαστ Μπάτσκα

μικρογραφία|Όμπλαστ Μπάτσκα
Η **περιφέρεια Μπάτσκα** (*[[κροατικά]] : Bačka oblast*, *[[σερβικά]] : Бачка област*) ήταν διοικητική περιφέρεια του Βασιλείου Σέρβων, Κροατών και Σλοβένων από το 1922 έως το 1929. Διοικητικό της κέντρο ήταν η πόλη Νόβι Σαντ. Καταλάμβανε εδάφη της ιστορικής περιοχής της Μπάτσκα και σήμερα ανήκει στη Σερβία και Κροατία.

## Αναφορές
* Народна енциклопедија, 1925 г.

Όμπλαστ Μπατσκα
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Κατηγορία:Διοικητική διαίρεση της Κροατίας στο Βασίλειο Σέρβων, Κροατών και Σλοβένων
Τετραοξυγόνο

To **τετρ(α)οξυγόνο** (αγγλικά: *tetraoxygen*) ή **οξόζον** (αγγλικά: *oxozone*) είναι μια τετρατομική αλλομορφή του οξυγόνου, με μοριακό τύπο **O<sub>4</sub>**. Προβλέφθηκε για πρώτη φορά το 1924 από τον Γκίλμπερτ Λιούις (*Gilbert N. Lewis*), που το πρότεινε ως μια εξήγηση για το φαινόμενο της μη υπακοής του υγρού οξυγόνου στο νόμο του Κιουρί (*Curie's law*). Σήμερα, φαίνεται πλέον ότι ο Λιούις έπεσε έξω, αλλά όχι κατά πολύ: Υπολογιστικές προσομοιώσεις έδειξαν ότι, παρόλο που δεν υπάρχουν σταθερά μόρια τετραοξυγόνου στο υγρό οξυγόνο, τα μόρια του διοξυγόνου (O2), στην υγρή κατάσταση, τείνουν να συνδέονται σε ζευγάρια με αντιπαράλληλα σπιν, σχηματίζοντας έτσι παροδικά μονάδες τετραοξυγόνου. Ακόμη, το 1999 οι ερευνητές νόμισαν ότι το στερεό οξυγόνο, όταν βρίσκεται στην ε-φάση, δηλαδή υπό πίεση πάνω από 10 GPa, υπάρχει στην αλλομορφή του τετραοξυγόνου. Ωστόσο, το 2006 αποδείχθηκε με κρυσταλλογραφία ακτίνων Χ ότι αυτή η σταθερή φάση, που είναι γνωστή ως **«ε-οξυγόνο»** ή **«κόκκινο οξυγόνο»**, είναι στην πραγματικότητα οκταοξυγόνο (O8).  Παρ' όλα αυτά, το τετραοξυγόνο έχει ανιχνευθεί ως ένα βραχύβιο χημικό είδος, με πειράματα φασματοσκοπίας μαζών. 

Οι απορροφήσεις ζωνών από τα μόρια του τετραοξυγόνου, για παράδειγμα στα 360, στα 477 και στα 577 nm, χρησιμοποιήθηκαν συχνά για να κάνουν αναστροφές αερολυμάτων, για την ατμοσφαιρική οπτική φασματοσκοπία απορρόφησης. Εξαιτίας της γνωστής διασποράς του διοξυγόνου, και γι' αυτό επίσης και του τετραοξυγόνου, οι κλίσεις πυκνότητας στήλης του τετραοξυγόνου μπορεί να χρησιμοποιηθούν για να ληφθούν προφίλ αερολυμάτων, που μπορούν στη συνέχεια να χρησιμοποιηθούν και πάλι σε μοντέλα διάδοσης της ακτινοβολίας, στα μοντέλα διαδρομής φωτός.

## Ελεύθερα μόρια

Θεωρητικοί υπολογισμοί προέβλεψαν την ύπαρξη των μετασταθερών μορίων τετραοξυγόνου σε δυο διαφορετικές δομές: 
# Μια «δομή πτυχωμένου τετραγώνου», δηλαδή μορφή τετραοξετανίου, όπως του κυκλοβουτανίου και του τετραθείου (S4).
# Μια «δομή ανεμόμυλου», με τρία άτομα οξυγόνου να περικυκλώνουν ένα κεντρικό, σε έναν επίπεδο τριγωνικό σχηματισμό, παρόμοιο με αυτόν του τριφθοριούχου βορίου (BF3).

Είχε προηγουμένως επισημανθεί ότι η «δομή ανεμόμυλου» για το μόριο του τετραοξυγόνου πρέπει να είναι η φυσική συνέχεια των ισοηλεκτρονικών χημικών ειδών βορικό ανιόν (BO3-), ανθρακικό ανιόν (CO32-) και νιτρικό τριανιόν (NO33-), καθώς και του ανάλογου θειώδους ανιόντος (SO32-), μια παρατήρηση που εξυπηρέτησε ως η βάση για τους αναφερόμενους θεωρητικούς υπολογισμούς.

Το 2001, μια ομάδα στο Πανεπιστήμιο Σαπιέντσα Ρώμης (*University of Rome La Sapienza*) έκανε ένα πείραμα φασματοσκοπίας μαζών με ουδετεροποίηση - επανιονισμό, για να ερευνηθεί η δομή των ελεύθερων μορίων τετραοξυγόνου.  Τα αποτελέσματα δεν συμφώνησαν με καμμία από τις δυο προτεινόμενες μοριακές δομές, αλλά με μια άλλη δομή, ενός συμπλόκου δυο μορίων διοξυγόνου, το ένα στη βασική του κατάσταση και το άλλο σε μια σχετικά διεγερμένη κατάσταση.

## Δείτε επίσης

#Τετραθείο
#Τετραάζωτο
# Στερεό οξυγόνο
# Υγρό οξυγόνο

## Παραπομπές και σημειώσεις


Κατηγορία:Οξυγόνο
Κατηγορία:Αλλοτροπία
Όμπλαστ Σαράγεβο

μικρογραφία|Όμπλαστ Σαράγεβο
Η **περιφέρεια Σαράγεβο** (*[[κροατικά]]: Sarajevska oblast*, *[[σερβικά]]: Сарајевска област*) ήταν διοικητική περιφέρεια του Βασιλείου Σέρβων, Κροατών και Σλοβένων από το 1922 έως το 1929. Διοικητικό της κέντρο ήταν η πόλη Σαράγεβο.

Είχε έκταση 8.405 τετραγωνικά χλμ. και 287.214 κατοίκους σύμφωνα με την απογραφή του 1921. Μεγαλύτερες πόλεις της περιφέρειας ήταν το Σαράγεβο, Βίσοκο, Βίσεγκραντ, Ρογκάτσιτσα, Φόινιτσα, Φότσα κτλ.

## Αναφορές
* Народна енциклопедија, 1925 г.

Όμπλαστ Σαραγεβο
Κατηγορία:Διοικητική διαίρεση της Κροατίας στο Βασίλειο Σέρβων, Κροατών και Σλοβένων
Κατηγορία:Γεωγραφία της Βοσνίας και Ερζεγοβίνης
Όμπλαστ Βελιγραδίου

μικρογραφία|Όμπλαστ Βελιγραδίου
Η **περιφέρεια Βελιγραδίου** (*[[σερβικά]]: Београдска област*) ήταν διοικητική περιφέρεια του Βασιλείου Σέρβων, Κροατών και Σλοβένων από το 1922 έως το 1929. Διοικητικό της κέντρο ήταν η πόλη Βελιγράδι. 

Με την διοικητική διαίρεση του 1929 καταργείται και το μεγαλύτερο μέρος της περιφέρειας του Βελιγραδίου προσαρτήθηκε στην Μπανόβινα Δούναβη εκτός της πόλης του Βελιγραδίου που πήρε το προνόμιο ξεχωριστής διοίκησης.

## Αναφορές
* Istorijski atlas, Geokarta, Beograd, 1999.
* Istorijski atlas, Intersistem kartografija, Beograd, 2010.

Όμπλαστ Βελιγραδιου
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Κατηγορία:Ιστορία του Βελιγραδίου
Όμπλαστ Τίμοτσκα

μικρογραφία|Όμπλαστ Τίμοτσκα
Η **περιφέρεια Τίμοτσκα** (*[[σερβικά]]: Тимочка област*) ήταν διοικητική περιφέρεια του Βασιλείου Σέρβων, Κροατών και Σλοβένων από το 1922 έως το 1929. Διοικητικό της κέντρο ήταν η πόλη Ζάγετσαρ. Σύμφωνα με την απογραφή του 1921 η περιοχή είχε 240.506 κατοίκους κι έκταση 6.352 τετραγωνικά χλμ. Το 1929 καταργείται και προσαρτήθηκε στην Μπανόβινα του Μοράβα.

Γεωγραφικά καταλάμβανε την περιοχή της Τίμοτσκα Κράινα και την λεκάνη απορροής του ποταμού Τίμοκ όπου οφείλει και το όνομα της.

## Αναφορές
* *Народна енциклопедија*, 1925 г.

Όμπλαστ Τιμοτσκα
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Κατηγορία:Τίμοκ
Όμπλαστ Κοσσυφοπεδίου

μικρογραφία|Όμπλαστ Κοσσυφοπεδίου
Η **περιφέρεια Κοσσυφοπεδίου ή Κοσσόβου** (*[[σερβικά]] : Косовска област*) ήταν διοικητική περιφέρεια του Βασιλείου Σέρβων, Κροατών και Σλοβένων από το 1922 έως το 1929. Διοικητικό της κέντρο ήταν η πόλη Πρίστινα. Σύμφωνα με την απογραφή του 1921 η περιοχή είχε 351.990 κατοίκους κι έκταση 8.471 τετραγωνικά χλμ. Το 1929 καταργείται και προσαρτήθηκε τμήμα της στην Μπανόβινα του Βαρδάρη και στην Μπανόβινα του Μοράβα.

## Πληθυσμός
Στην απογραφή του 1921 οι Σέρβοι ήταν 203.917, Αλβανικής καταγωγής οι 125.345, Τούρκοι δήλωναν 22.308, 350 Κουτσόβλαχοι, Σλάβοι 54, Γερμανοί 9 και Ούγγροι 7.

## Αναφορές
* *Народна енциклопедија*, 1925 г.

Όμπλαστ Κοσσυφοπεδιου
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Ομπλαστ
Δαϊκλής ο Μεσσήνιος

Ο **Δαϊκλής ο Μεσσήνιος** (ή **Διοκλής**) ήταν αρχαίος Έλληνας αθλητής από τη Μεσσηνία που έγινε ολυμπιονίκης στο στάδιο στην 7η Ολυμπιάδα το 752 π.Χ. Το αγώνισμα του σταδίου (δρόμος περίπου 180 μέτρων) ήταν το μοναδικό άθλημα της διοργάνωσης για τις 13 πρώτες Ολυμπιάδες.

## Παραπομπές


Κατηγορία:Αρχαίοι Μεσσήνιοι ολυμπιονίκες
Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (8ος αιώνας π.Χ.)
Εικοστή ένατη δυναστεία Φαραώ

Ο Νεφερίτης Α' ίδρυσε την **Εικοστή ένατη δυναστεία** της αρχαίας Αιγύπτου (σύμφωνα με μια μαρτυρία που υπάρχει σε πάπυρο που βρίσκεται στο Μουσείο του Μπρούκλιν) νικώντας τον Αμυρταίο σε ανοικτή μάχη, τον οποία αργότερα θανάτωσε στην Μέμφιδα). Ο Νεφερίτης έκανε πρωτεύoυσά του την Μένδη. Η σύντομη αυτή δυναστεία συχνά θεωρείται μέρος της Ύστερης περιόδου.     

Μετά τον θάνατο του Νεφερίτη, για το θρόνο πολέμησαν δύο αντίπαλες πλευρές: μία που υποστήριζε τον γιο του Μούθι, και η άλλη που υποστήριζε τον σφετεριστή του θρόνου Ψαμμύθη. Παρόλο που επικράτησε ο τελευταίος, κατάφερε να βασιλέψει μόνο έναν χρόνο.  

Ο Ψαμμύθης εκθρονίστηκε από τον Άκορι, ο οποίος ισχυριζόταν ότι ήταν ο εγγονός του Νεφερίτη. Αντιστάθηκε με επιτυχία στην προσπάθεια των Περσών να ανακαταλάβουν την Αίγυπτο, έχοντας υποστήριξη από την Αθήνα (μέχρι την Ανταλκίδειο ειρήνη το 386 π.Χ.), και από τον επαναστατημένο βασιλιά της Κύπρου Ευαγόρα. Παρόλο που ο γιος του Νεφερίτης Β' έγινε βασιλιάς μετά το θάνατό του, ο νεαρός Νεφερίτης δεν μπόρεσε να κρατήσει αυτά που κληρονομόμησε. 

## Παραπομπές
*.
*.
*. Translated by David Lorton.
*.
*.

Κατηγορία:Δυναστείες της αρχαίας Αιγύπτου
Όμπλαστ Ζέτα

μικρογραφία|Όμπλαστ Ζέτα
Η **περιφέρεια Ζέτα** (*[[μαυροβουνιακά]]*: Zetska oblast, *[[σερβικά]] : Зетска област*, *[[κροατικά]] : Zetska oblast*) ήταν διοικητική περιφέρεια του Βασιλείου Σέρβων, Κροατών και Σλοβένων από το 1922 έως το 1929. Διοικητικό της κέντρο ήταν η πόλη Τσετίνιε. Σύμφωνα με την απογραφή του 1921 είχε έκταση 13.326 τετραγωνικά χλμ  και πληθυσμό 348.957.

Με την διοικητική διαίρεση του 1929 καταργείται και προσαρτήθηκε στην Μπανόβινα Ζέτα.

## Παραπομπές


Όμπλαστ Ζετα
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Κατηγορία:Ιστορία του Μαυροβουνίου
Όμπλαστ Σκοπίων

μικρογραφία|Όμπλαστ Σκοπίων
Η **περιφέρεια Σκοπίων** (*[[σερβικά]]: Скопска област*) ήταν διοικητική περιφέρεια του Βασιλείου Σέρβων, Κροατών και Σλοβένων από το 1922 έως το 1929. Διοικητικό της κέντρο ήταν η πόλη Σκόπια. Σύμφωνα με την απογραφή του 1921 είχε έκταση 8.849 τετραγωνικά χλμ  και πληθυσμό 336.243 κατοίκους.

Με την διοικητική διαίρεση του 1929 καταργείται και προσαρτήθηκε στην Μπανόβινα του Βαρδάρη. Οι κυριότερες πόλεις ήταν η Σκόπια,Κουμάνοβο, Βέλες, Τέτοβο, Κράτοβο , Γκόστιβαρ, Κάτσανικ και Ζλέτοβο.

Στην περιφέρεια των Σκοπίων κατοικούσαν επί το πλείστον Σέρβοι (193.926), Αλβανικης καταγωγής (90 276), και οι υπόλοιποι ήταν Τούρκοι, με κάποιους Εβραίους.

Σύμφωνα με το θρήσκευμα 180.738 ήταν Ορθόδοξοι χριστιανοί, 1.162 καθολικοί, 86 Ευαγγελιστές, 152.435 μουσουλμάνοι, 1.907 mojsijevca και 35 άλλη θρησκεία.

## Αναφορές

* *Народна енциклопедија*, 1925 г.- књига 4. - странице 135-137.

Όμπλαστ Σκοπιων
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Όμπλαστ Βέρμπασκα

μικρογραφία|Όμπλαστ Βέρμπασκα
Η **περιφέρεια Βέρμπασκα** (*[[κροατικά]]: Vrbaska oblast*, *[[σερβικά]]: Врбаска област*) ήταν διοικητική περιφέρεια του Βασιλείου Σέρβων, Κροατών και Σλοβένων από το 1922 έως το 1929. Διοικητικό της κέντρο ήταν η πόλη Μπάνια Λούκα. Σύμφωνα με την απογραφή του 1921 είχε έκταση 8.849 τετραγωνικά χλμ  και πληθυσμό 423.096 κατοίκους.

Με την διοικητική διαίρεση του 1929 καταργείται και προσαρτήθηκε στην Μπανόβινα Βέρμπα. Σύμφωνα με την απογραφή του 1921 είχε πληθυσμό 423.096 κατοίκους, 242.557 ορθόδοξοι, 95.202 Καθολικοί και 72.271 μουσουλμάνοι.

## Κυβερνήτες
* Σβέτισλαβ Παύλοβιτς (1924)
* Βοΐν Μάσιτς (1924)
* Μάρκο Νοβάκοβιτς (1926)
* Μπράνκο Στάκιτς (1927)
* Νεμάνια Λιουμπισλαβίεβιτς (1928)
* Γιόβαν Χάρ (1929)

## Αναφορές

* 

Όμπλαστ Βερμπασκα
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Κατηγορία:Γεωγραφία της Βοσνίας και Ερζεγοβίνης
Όμπλαστ Όσιγιεκ

μικρογραφία|Όμπλαστ Όσιγιεκ
Η **περιφέρεια Όσιγιεκ** (*[[κροατικά]] : Osječka oblast*) ήταν διοικητική περιφέρεια του Βασιλείου Σέρβων, Κροατών και Σλοβένων από το 1922 έως το 1929. Διοικητικό της κέντρο ήταν η πόλη Όσιγιεκ. Σύμφωνα με την απογραφή του 1921 είχε έκταση 13.394 τετραγωνικά χλμ  και πληθυσμό 336.243 κατοίκους.

## Εκλογές περιφέρειας 1927
Στις εκλογές της 23 Ιανουαρίου 1927 η περιφέρεια είχε τα παρακάτω αποτελέσματα:

## Κυβερνήτες
Η Περιφέρεια έχει ως επικεφαλής έναν κυβερνήτη με τον τίτλο του Μεγάλου Ζουπάνου. Αυτοί ήταν: 
* Φράνιο Γκάμπρεκ (1922 - 1924)
* Άντε Πέρκοβιτς (1924 - 1925)
* Λιούντεμπιτ Γκάι (1925 - 1927)
* Ραντμίλο Βούγιοβιτς (1927 - 1928)
* Λάντισλαβ Χανζέκοβιτς (1928 - 1929)
* Γιούραϊ Κούτσικ (1929)
* Άντε Πέρκοβιτς  (1929)

## Αναφορές


Όμπλαστ Οσιγιεκ
Κατηγορία:Διοικητική διαίρεση της Κροατίας στο Βασίλειο Σέρβων, Κροατών και Σλοβένων
Όμπλαστ Βράνιε

μικρογραφία|Όμπλαστ Βράνιε
Η **περιφέρεια Βράνιε** (*[[σερβικά]]: Врањска област*) ήταν διοικητική περιφέρεια του Βασιλείου Σέρβων, Κροατών και Σλοβένων από το 1922 έως το 1929. Διοικητικό της κέντρο ήταν η πόλη Βράνιε. Σύμφωνα με την απογραφή του 1921 είχε έκταση 5.869 και πληθυσμό 249.321 κατοίκους. 

Με την διοικητική διαίρεση του 1929 καταργείται και το μεγαλύτερο μέρος της περιφέρειας προσαρτήθηκε στην Μπανόβινα του Βαρδάρη. Γεωγραφικά καταλάμβανε τμήματα των πρώην επαρχιών που αντικατέστησε, της Βόρειας Σερβίας και της Νότιας Σερβίας.

## Αναφορές
* *Народна енциклопедија*, 1925 г.

Όμπλαστ Βρανιε
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Όμπλαστ Μπίτολα

μικρογραφία|Όμπλαστ Μπίτολα
Η **περιφέρεια Μπίτολα** (*[[σερβικά]] : Битољска област*) ήταν διοικητική περιφέρεια του Βασιλείου Σέρβων, Κροατών και Σλοβένων από το 1922 έως το 1929. Διοικητικό της κέντρο ήταν η πόλη Μπίτολα. Σύμφωνα με την απογραφή του 1921 η περιοχή είχε 341.095 κατοίκους κι έκταση 11.969 τετραγωνικά χλμ. Το 1929 καταργείται και προσαρτήθηκε στην Μπανόβινα του Βαρδάρη.

## Αναφορές
* *Народна енциклопедија*, 1927 г., чланак написао Војислав С. Радовановић, управник Лицеја Скопље.

Όμπλαστ Μπιτολα
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Music of Mass Destruction

Το **Music of Mass Destruction** είναι ζωντανά ηχογραφημένο άλμπουμ του αμερικάνικου thrash metal συγκροτήματος Anthrax, το οποίο κυκλοφόρησε σε μορφή CD και DVD, τον Απρίλιο του 2004 μέσω της δισκογραφικής εταιρείας "Sanctuary".
Η ηχογράφηση του δίσκου έγινε στο "Chicago's Metro" στις 5 και 6 Δεκεμβρίου 2003, κατά τη διάρκεια της περιοδείας για την προώθηση του άλμπουμ "*[[We've Come for you All]]*", που είχε κυκλοφορήσει μερικούς μήνες νωρίτερα.
Το εξώφυλλο του άλμπουμ είναι δημιουργία του Άλεξ Ρος, γνωστού για τα εξώφυλλα βιβλίων κόμικς, όπως ο Μπάτμαν και ο Σούπερμαν.

## Τραγούδια
### CD
1. **What Doesn't Die** *(Bush, Caggiano, Ian, Bello, Benante)* - 5:27
2. **Got the Time** *(Jackson)* - 3:25
3. **Caught in a Mosh** *(Belladonna, Spitz, Ian, Bello, Benante)* - 5:28
4. **Safe Home** *(Bush, Caggiano, Ian, Bello, Benante)* - 5:37
5. **Room for One More** *(Bush, Ian, Bello, Benante)* - 5:53
6. **Antisocial** *(Bonvoisin, Krief)* - 4:51
7. **Nobody Knows Anything** *(Bush, Caggiano, Ian, Bello, Benante)* - 4:04
8. **Fueled** *(Bush, Ian, Benante)* - 4:26
9. **Inside Out** *(Bush, Ian, Benante)* - 5:47
10. **Refuse to Be Denied** *(Bush, Caggiano, Ian, Bello, Benante)* - 5:11
11. **Iam The Law** *(Belladonna, Spitz, Ian, Bello, Benante, Lilker)* - 6:10
12. **Only** *(Bush, Ian, Bello, Benante)* - 5:28

### DVD
1. **What Doesn't Die** *(Bush, Caggiano, Ian, Bello, Benante)* - 4:37
2. **Got the Time** *(Jackson)* - 3:18
3. **Caught in a Mosh** *(Belladonna, Spitz, Ian, Bello, Benante)* - 5:28
4. **Safe Home** *(Bush, Caggiano, Ian, Bello, Benante)* - 5:36
5. **Room for One More** *(Bush, Ian, Bello, Benante)* - 5:53
6. **Antisocial** *(Bonvoisin, Krief)* - 4:51
7. **Nobody Knows Anything** *(Bush, Caggiano, Ian, Bello, Benante)* - 4:04
8. **Belly of the Beast** *(Belladonna, Spitz, Ian, Bello, Benante)* - 4:26
9. **Inside Out** *(Bush, Ian, Benante)* - 5:47
10. **Refuse to Be Denied** *(Bush, Caggiano, Ian, Bello, Benante)* - 5:07
11. **604** *(Ian, Benante)* - 0:35
12. **Iam The Law** *(Belladonna, Spitz, Ian, Bello, Benante, Lilker)* - 6:09
13. **Only** *(Bush, Ian, Bello, Benante)* - 5:28
14. **Be All, End All** *(Belladonna, Spitz, Ian, Bello, Benante)* - 7:10
15. **Indians** *(Belladonna, Spitz, Ian, Bello, Benante)* - 7:39
16. **Bring the Noise** *(Ridenhour, Shocklee, Sadler, Belladonna, Spitz, Ian, Bello, Benante)* - 7:11
17. **Fueled** *(Bush, Ian, Benante)* - 4:32
18. **Metal Thrashing Mad** *(Turbin, Ian, Lilker)* - 2:50

## Τα μέλη του συγκροτήματος
Τα τραγούδια του "*Music of Mass Destruction*" ηχογραφήθηκαν από τους εξής μουσικούς:
* Τζόν Μπους - φωνητικά
* Ρομπ Κατζιάνο - κιθάρα
* Σκοτ Ίαν - κιθάρα
* Φρανκ Μπέλο - μπάσο
* Τσάρλι Μπενάντε - τύμπανα, φωνητικά

## Πηγές
* Music of Mass Destruction - Anthrax | Songs, Reviews, Credits, Awards | AllMusic
* Anthrax - Music of Mass Destruction | Sputnikmusic
* Music of Mass Destruction - Encyclopaedia Metallum

Κατηγορία:Άλμπουμ του 2004
Κατηγορία:Live άλμπουμ των Anthrax
Ορφανό φάρμακο

Τα **ορφανά φάρμακα** είναι φάρμακα που προορίζονται για τη θεραπεία σπάνιων ασθενειών. Οι ασθένειες αυτές είναι τόσο σπάνιες έτσι ώστε οι χορηγοί είναι απρόθυμοι να τα αναπτύξουν, υπό τις συνήθεις συνθήκες εμπορίας, καθώς το μικρό μέγεθος της αγοράς που αντιπροσωπεύουν δεν θα τους επέτρεπε την απόσβεση του κεφαλαίου που επενδύουν για την έρευνα και ανάπτυξη του προϊόντος. Στην Ελλάδα υπεύθυνος φορέας για την εισαγωγή ορφανών φαρμάκων είναι το Ινστιτούτο Φαρμακευτικής Έρευνας και Τεχνολογίας "Ι.Φ.Ε.Τ." Μ.Α.Ε..

## Παραπομπές


## Εξωτερικοί σύνδεσμοι

Ορφανά φάρμακα στην ιστοσελίδα της Ευρωπαϊκής Επιτροπής.

*

Κατηγορία:Θεραπευτικές αγωγές
Όμπλαστ Λιουμπλιάνας

μικρογραφία|Όμπλαστ Λιουμπλιάνας
Η **περιφέρεια Λιουμπλιάνας** (*[[σερβικά]] : Љубљанска област*) ήταν διοικητική περιφέρεια του Βασιλείου Σέρβων, Κροατών και Σλοβένων από το 1922 έως το 1929. Δημιουργήθηκε με το Σύνταγμα Βιντοβντάνσκι του 1921 κι την διοικητική διαίρεση που εφαρμόστηκε από τις 26 Απριλίου 1922 καταργώντας τις επαρχίες.Διοικητικό της κέντρο ήταν η πόλη Λιουμπλιάνα της σημερινής Σλοβενίας. 

## Παραπομπές


Όμπλαστ Λιουμπλιανας
Κατηγορία:Ιστορία της Σλοβενίας
Όμπλαστ Ράσκα

μικρογραφία|Όμπλαστ Ράσκα
Η **περιφέρεια Ράσκα** (*[[σερβικά]] : Рашка област*) ήταν διοικητική περιφέρεια του Βασιλείου Σέρβων, Κροατών και Σλοβένων από το 1922 έως το 1929. Διοικητικό της κέντρο ήταν η πόλη Τσάτσακ. 

Με την διοικητική διαίρεση του 1929 καταργείται και το μεγαλύτερο μέρος της περιφέρειας προσαρτήθηκε στην Μπανόβινα Ζέτα. Καταλάμβανε την ιστορική περιοχή της Ράσκα που σήμερα ανήκει σε Σερβία και Μαυροβούνιο.

## Παραπομπές


Όμπλαστ Ρασκα
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Κατηγορία:Ιστορία του Μαυροβουνίου
Όμπλαστ Ντουμπρόβνικ

μικρογραφία|Όμπλαστ Ντουμπρόβνικ
Η **περιφέρεια του Ντουμπρόβνικ** (*[[κροατικά]] : Dubrovačka oblast*) ήταν διοικητική περιφέρεια του Βασιλείου Σέρβων, Κροατών και Σλοβένων από το 1922 έως το 1929. Διοικητικό της κέντρο ήταν η πόλη Ντουμπρόβνικ.

Το 1818 πριν από την διάλυση της πρώην Αυστροουγγαρίας η περιοχή ανήκε στην επαρχία της με το όνομα Βασίλειο της Δαλματίας. Σαν περιφέρεια ιδρύθηκε το 1922 με το Σύνταγμα Βιντοβντάνσκι.

## Αναφορές
* Kingdom of Dalmatia - House of Habsburg-Lorraine, στα αγγλικά


Όμπλαστ Ντουμπροβνικ
Κατηγορία:Διοικητική διαίρεση της Κροατίας στο Βασίλειο Σέρβων, Κροατών και Σλοβένων